b'\n_START_ARTICLE_\nSkaitmenin\xc4\x97 televizija\n_START_PARAGRAPH_\nSkaitmenin\xc4\x97 televizija\xc2\xa0\xe2\x80\x93 televizijos tipas, kai vaizdas ir garsas perduodamas skaitmeniniu signalu. Skaitmenin\xc4\x97s televizijos, kuri Lietuvoje atsirado palyginti neseniai, pirmtakas\xc2\xa0\xe2\x80\x93 analogin\xc4\x97 televizija.\n_START_SECTION_\nTransliavimo b\xc5\xabdas\n_START_PARAGRAPH_\nSkaitmenininis signalas yra daug atsparesnis \xc4\xafvairiems trukd\xc5\xbeiams, tod\xc4\x97l televizoriaus ekrane rodomas daug kokybi\xc5\xa1kesnis vaizdas, kuris gali b\xc5\xabti pateikiamas standartine rai\xc5\xa1ka (768\xc3\x97576 arba 1024\xc3\x97576 ta\xc5\xa1k\xc5\xb3 rezoliucija, 4:3 arba 16:9 vaizdo formatas) arba didele rai\xc5\xa1ka (1280\xc3\x97720 (formuojama kadr\xc5\xb3) arba 1920\xc3\x971080 (formuojama puskadri\xc5\xb3). Skaitmeninis signalas glaudinamas \xc5\xa1alinant \xc5\xbemogaus akimi nepastebimas vaizdo detales. Be to, skaitmenin\xc4\x97s televizijos transliuotojams suteikiama galimyb\xc4\x97 \xc4\xaf vien\xc4\x85 da\xc5\xbeni\xc5\xb3 ruo\xc5\xbe\xc4\x85 sutalpinti ne vien\xc4\x85 (kaip analogin\xc4\x97je televizijoje), bet nuo 4 iki 10 atskir\xc5\xb3 televizijos kanal\xc5\xb3._NEWLINE_Norint \xc5\xbei\xc5\xabr\xc4\x97ti skaitmenin\xc4\x99 televizij\xc4\x85 reikia tam pritaikyto televizoriaus arba specialaus TV pried\xc4\x97lio (imtuvo)._NEWLINE_Skaitmenin\xc4\x97 televizija suteikia transliuotojams daugiau galimybi\xc5\xb3 teikti \xc4\xafvairias paslaugas: pasirinkti programos transliacijos ar subtitr\xc5\xb3 kalb\xc4\x85, rengti elektronin\xc4\xaf program\xc5\xb3 gid\xc4\x85 ir kt.\n_START_SECTION_\nStandartai\n_START_PARAGRAPH_\nLabiausiai paplit\xc4\x99s DVB (angl. Digital Video Broadcasting) tarptautinis standartas. Vaizdui glaudinti naudojamas MPEG, MPEG-2, MPEG-4/AVC (H.264) standartas. DVB skiriama \xc4\xaf keturis tipus: DVB-T (ant\xc5\xbeemin\xc4\x97 televizija), DVB-S ir DVB-S2 (palydovin\xc4\x97 televizija), DVB-C (kabelin\xc4\x97 ir mikrobang\xc4\x97 televizija) bei DVB-H (mobilioji televizija). Lietuva, viena i\xc5\xa1 pirm\xc5\xb3j\xc5\xb3 pasaulyje jau naudoja MPEG-4/AVC (H.264) standart\xc4\x85.\n_START_SECTION_\nSkaitmenin\xc4\x97 mikrobang\xc4\x97 televizija (DVB-C)\n_START_PARAGRAPH_\nAnalogin\xc4\x97 mikrobang\xc4\x97 skaitmenin\xc4\x97 televizija buvo gera d\xc4\x97l to, kad perduodami televizijos kanalai nebuvo koduojami ir kiekvienas, esantis patikimoje pri\xc4\x97mimo zonoje, gal\xc4\x97jo \xc5\xbei\xc5\xabr\xc4\x97ti \xc5\xa1iuos kanalus nieko nemok\xc4\x97damas, \xc4\xafsigij\xc4\x99s tik tam pritaikyt\xc4\x85 \xe2\x80\x9elenki\xc5\xa1k\xc4\x85\xe2\x80\x9c anten\xc4\x85. 2008\xc2\xa0m. mikrobang\xc4\x97s daugiakanal\xc4\x97s televizijos transliuotojai (Mikrovisata, Balticum TV ir kiti) pereina prie skaitmeninio formato.\n_START_SECTION_\nMobilioji skaitmenin\xc4\x97 televizija (DVB-H)\n_START_PARAGRAPH_\nSukurtas standartas DVB-H (angl. Digital Video Broadcast Handheld), kuris leis transliuoti skaitmenin\xc4\x99 televizij\xc4\x85 \xc4\xaf mobiliuosius telefonus. Tokiam televizijos signalui priimti reikia tur\xc4\x97ti special\xc5\xb3 telefon\xc4\x85.'